Projektijuht Kristjan Vanaveski kirjutab:    Tere! Mina olen Kristjan Vanaveski ja 2005. aastast on mul südames üks soojalt naeratav mälestus - projekt ISE. See ei olnud minu esimene projekt, küll aga oli see minu esimene projekt, mille kohta ma saan öelda - soe ja naeratav mälestus. Miks läks nii, et ISE andis mulle sellise tunde? Ehk on  mõningatest  minu mõtetest ka sulle abi!    Milline on hea projekt?    Sügelus on väga tore määratlus. Kui sul sügeleb, siis sa tunned seda. Kui sul sügeleb, siis sa otsid lahendust. Kui sul sügeleb, siis sa usud, et on olemas lahendus. Nii lihtne võibki olla ühe hea projekti saladus - leia midagi, mis sind häirib ja sul on olemas kolm alustala, millele sa oma projekti üles ehitad - idee, tahe ja usk. ISE meeskonda häiris see, et alkoholi ennetustöö on noorte seas kehv. Kas tõesti ei ole olemas  efektiivseid võimalusi ja lahendusi?    Projekti tegelikud eesmärgid ja lahendusteed?    Projektil on pea- ja alaeesmärgid. Mõelge väga hoolikalt läbi, kas kõik seatud eesmärgid on tõesti need, mida te soovite saavutada. Kas kõik alaeesmärgid aitavad peaeesmärki saavutada ja kas nad on vajalikud? Oluline ei ole eesmärkide maht või keerulisus, oluline on, et nad jookseksid ühtse pildina kokku.    Sama jutt käib ka lahendusteede kohta - kas valitud lahendusteed aitavad ka tegelikult  seatud eesmärke saavutada? Kas nad on kõige efektiivsemad võimalused? Philippinen    Loe edasi ja vaata pilte: http://euroopa.noored.ee/files/ENEB_Aastaraamat_2005.pdf